
Parlamentul European,
–	având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C10‑0109/2025),
–	având în vedere articolul 133 din Regulamentul său de procedură,
–	având în vedere raportul Comisiei pentru control bugetar (A10-0148/2025),
A.	întrucât, prin scrisoarea din 2 iunie 2025, Consiliul a consultat Parlamentul European cu privire la numirea lui Joëlle Elvinger în funcția de membră a Curții de Conturi;
B.	întrucât Comisia sa pentru control bugetar a evaluat calificările candidatei propuse, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene; întrucât, în cadrul acestei evaluări, comisia a primit din partea candidatei un curriculum vitae, precum și răspunsurile sale la întrebările scrise care i-au fost adresate;
C.	întrucât comisia a organizat apoi, la 15 iulie 2025, o audiere a candidatei, în cursul căreia aceasta a făcut o declarație introductivă și apoi a răspuns la întrebările adresate de membrii comisiei,
1.	emite un aviz favorabil privind propunerea Consiliului de numire a lui Joëlle Elvinger în funcția de membră a Curții de Conturi;
2.	încredințează Președintei sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.

